O monesterio de Santa María d'Obarra u simplament monesterio d'Obarra ye un monesterio aragonés, que se troba situato en o despoblato d'Obarra, que hue fa parte d'o municipio de Beranui, en a comarca de Ribagorza y provincia de Uesca amán d'o río Isabena. Encara que se conoix a ocupación d'o lugar por monches ya en o sieglo IX, l'edificio actual se debantó en o primer quarto d'o sieglo XI, en estilo romanico, esdevenindo dende ixe inte o prencipal centro cultural d'o condato de Ribagorza. Os edificios anteriors no se conservan, ye fácil que destruyitos en os quantos ataques d'os musulmans contra la localidat en razón d'a suya importancia ta os ribagorzans.